Carr ble født i Uniontown i Pennsylvania. Han tilbrakte deler av sin oppvekst i Washington D.C. mens faren, Wooda Nicholas Carr, satt i Kongressen for Demokratene. Han begynte å skrive mens han gikk på skolen, og læring kom i annen rekke. Carr gikk på Haverford College, hvor han arbeidet i studentavisen. Der fikk han for første gang publisert en kriminalhistorie, . Den ble trykket uten slutt, med løfte om en premie på 25 dollar til den som løste gåten. Etter bare en time var den løst, og Carr måtte låne penger av sin far for å betale ut premien.